Pta-man se liggaam in dam gevind | Maroela Media
Jacko Badenhorst (43) wat Saterdag in die Bon Accord-dam, noord van Pretoria, verdwyn het, se liggaam is gevind.
Johan Pieterse, woordvoerder van die Tshwane-nooddienste, het aan Maroela Media gesê die liggaam is omstreeks 10:45 in die middel van die dam gevind. "Dit is nou 'n baie slegte toneel by die dam en die familie is natuurlik gebroke. Maar hy is gevind," het hy gesê.
Polisieduikers en lede van Tshwane se soek-en-reddingsdienste het dae lank onverpoos na Badenhorst gesoek sedert hy Saterdagmiddag onder die water verdwyn het. Maroela Media het vroeër berig Badenhorst het Saterdag omstreeks 15:00 saam met vriende op 'n boot op die dam uitgevaar en in die water geduik om te swem. Hy het kort daarna onder die water verdwyn. Sy vriende het hom probeer soek, maar kon hom weens die troebel water en ysige temperatuur nie opspoor nie en het hulp ontbied.
Badenhorst se vriendin, Menita Visagie, het Woensdagoggend op haar Facebook-profiel gesê die voorval voel steeds baie onwerklik. "Ek kan nog steeds nie aanvaar jy is nie meer daar vir my nie. Als is nog heeltemal te onwerklik. Ek kan nie, wil nie en gaan nie sonder jou kan alleen voortgaan nie. Jy is en was my hele rede vir bestaan. Sal jou nooit kan vergeet nie," het sy geskryf.
Man (19) vas na tiener se gru-moord
Ai het so geweet die liggaam sou vandag na bo kom dit mos 4dae na verdrinking sterkte vir sy familie..